open-index/open-wikipedia-markdown huggingface dataset:
Kåre Bondesen

**Kåre Ivar Bondesen** (født 7. januar 1933 i Hammerfest) er en norsk maler, grafiker og tegner. 

Kåre Bondesen ble utdannet ved SHKS i årene 1951 til 1957. Han ble deretter ansatt som layout-tegner ved Aktietrykkeriet i Oslo fram til 1965. Siden tegnet han i Aftenposten i nesten 20 år, først for A-magasinet fra 1965 til 1975, så som frilanstegner ved siden av andre oppdrag. Kåre Bondesen har også illustrert bøker og deltatt på flere utstillinger.

## Referanser


## Eksterne lenker

* Galleripresentasjon
Rucola

**Rucola** (*Eruca vesicaria*), også **salatsennep**, **ruccola**, **roquette**, **arugula**, **rocket** eller **sennepskål**, er en plante i korsblomstfamilien.

Rucola brukes ofte i salater, pasta, pizza eller som et pålegg på brødskiver. Navnet kommer fra et av plantens mange
italienske navn, rucola, en diminutiv av slektsnavnet Eruca.
Rucolabladene likner bladene til løvetannblomsten.

## Referanser


## Eksterne lenker
*
Maritim

**Maritim** (av latin *mare* som betyr «hav»]) er et adjektiv for det som har med hav og sjøfart å gjøre; eksempelvis, «Norges maritime forbindelser», eller som i en boktittel fra 1990, *Maritim terrorisme: en trussel mot norsk skipsfart og oljevirksomhet*.

Uttrykket brukes i dag mest i tilknytning til shipping, for å understreke det internasjonale preget. Også brukt som navn på hoteller i typisk historiske sjøfartsbyer.

## Referanser


## Eksterne lenker
Amasja

**Amasja** (hebraisk: אֲמַצְיָה, «Jahve er sterk») er et navn som brukes om flere personer i Bibelen:

*Amasja av Juda
*Amasja (prest)
Peter Enckelman

**Peter Enckelman** (født 10. mars 1977) er en finsk fotballkeeper fra byen Åbo. Han spiller for den engelske klubben Cardiff City.

Enckelman spilte for moderklubben TPS Turku før han ble solgt til den engelske klubben Aston Villa i 1999. I november 2003 var han på lån til Blackburn Rovers, og ble etter hvert kjøpt av klubben i januar 2004.

Enckelman er vel best husket som keeperen som slapp inn et innkast fra medspilleren Olof Mellberg i en kamp for Aston Villa mot byrival Birmingham &ndash; en tabbe som var medvirkende årsak til at Villa tapte kampen 0-3. Målet skulle ikke vært godkjent, ettersom ballen gikk direkte i mål fra innkast uten at Enckelman var nær den, men dette var ikke med på å gjøre Enckelman mindre upopulær. Tabben var således en sterkt medvirkende årsak til at Villa gikk til innkjøp av danske Thomas Sørensen, noe som førte til at Enckelman mistet plassen på laget.

## Referanser


## Eksterne lenker
*
Chu Berry

**Leon «Chu» Berry** (født 13. september 1908 i Wheeling, Vest-Virginia, død 30. oktober 1941 i Conneaut Lake, Ohio) var en amerikansk jazzmusiker (saksofon), kjent som en av verdens ledende på tenor.

Den Coleman Hawkins-inspirerte Berry var tidlig med i New York Citys jazzmiljø, som medvirkende i orkestre ledet av Benny Carter, Teddy Hill (1933–35), Fletcher Henderson (1936) og Cab Calloway på Cotton Club (1937–41).  Han var også med i Count Basies band en kort tid, samt utvalgt til Metronome All-Stars band (1937–38).  Berry skrev komposisjoner som *Christopher Columbus* (til Henderson).

Videre ledet han «Stompy Stevedores» og «Jazz Ensemble» (med blant annet Roy Eldridge og Hot Lips Page).  Disse, samt bidrag på utgivelser med Teddy Wilson og Lionel Hampton, var viktig inspirasjon til den norske jazzstilen kløverjazz.  Han ga også ut plater med Billie Holiday, eksempelvis *That's all I ask of Chu*.
Han døde etter en bilulykke på turne med Calloways orkester.  

## Referanser


## Eksterne lenker
* cabcalloway.cc med bilde og biografi
* fødestedets honnørside
Jason Brown

**Jason Brown** (født 18. mai 1982) er en walisisk fotballkeeper som opprinnelig er fra London. Han spiller for den skotske klubben Aberdeen.

Brown startet karrieren sin i Charlton Athletic gjennom ungdomslaget. Han var på prøvespill hos Gillingham og der ble han klar for klubben rett før overgangsvinduet stengte. Brown ble fort førstekeeper for Gillingham, og fikk sin debut for Wales mot Trinidad og Tobago den 27. mai 2006. Ca. en måned senere, 26. juni, skrev han ny kontrakt med Blackburn Rovers. Brown debuterte for Blackburn Rovers som innbytter mot Wigan 1. oktober 2006. I denne kampen reddet han et straffespark, og bidro sterkt til at Rovers vant 2-1. Han ble dessverre aldri noe mer enn en benkesliter hos Rovers. Kun ni kamper ble det på fem sesonger. Med Brad Friedel, Paul Robinson og etterhvert også Mark Bunn foran i køen, ble det klart for Brown at han måtte videre for å få spille. 20. juli 2011 ble han klar for Aberdeen FC.

## Referanser


## Eksterne lenker
*
Arucas

**Arucas** er en er en kommune på øya Gran Canaria, Kanariøyene med et areal på 33,0 km². Befolkningen ligger på rundt 34&nbsp;000 innbyggere.  De viktigste næringsveiene er landbruk, småindustri og turisme.

## Referanser


## Eksterne lenker
*
Kløverjazz

**Kløverjazz** betegner en jazz-stil, og brukes om norske utøvere og orkestre.  Stilen innebærer såkalt «rytmemusikk» fra swingjazz-epoken, spesielt slik den ble spilt av trekløveret Teddy Wilson piano, Chu Berry saksofon og Roy Eldridge trompet.  Det var 50-tallets artister som Rowland Greenberg og Cecil Aagaard som tok i bruk begrepet.  Jazzhistorikerne Johs. Bergh og Bjørn Stendahl beskrev denne stilarten i *Cool, kløver og dixie:  Jazz i Norge 1950-60* (Norsk jazzarkiv, 1997).

## Referanser
Titoisme

**Titoisme** er en kommunistisk ideologi etter den jugoslaviske statslederen Josip Broz Tito. Den blir hovedsakelig brukt for å beskrive den form for kommunisme som han skapte i Jugoslavia etter de avviste Kominformens 1948 resolusjon. Etter dette brøt Jugoslavia alle bånd med Sovjetunionen. Jugoslavia var den eneste østeuropeiske nasjonen som stod utenfor Warszawapakten fra starten av. De erklærte seg «sosialistiske, men uavhengig».

Titoisme skilte seg ut fra de andre kommunistiske retningene ved å desentralisere økonomien og gav dessuten arbeiderrådene i bedrifter reell innflytelse. 

Ordet «titoisme» ble først tatt i bruk av Moskva med en negativ og nedsettende betydning i perioden med spenning mellom de to statene. Ordet ble og blir derfor sjelden brukt i det tidligere Jugoslavia.

I Norge ble begrepet hyppig brukt mot mindretallet i forbindelse med Furubotn-oppgjøret i 1949&ndash;50.
Mattis

**Mattis** kan referere til:

* Mattis (navn)
* Mattis (kortspill)
* Mattis Kleppen
* Mattis Mathiesen
* James Mattis

## TV
*For den norske barne-TV serien fra 1975, se *[[Mathis (TV-serie)|Mathis]]*
Femerke

**Femerke** (dyremerke) er en betegnelse på et merke eller kjennetegn på husdyr for å se hvem eieren er, og/eller for å identifisere dyret senere, bl.a. i matproduksjon.

Femerker kan være et skåret snitt i øret (*øremerker*), så som på reinsdyr, et  brennemerke som på kveg, eller mange andre former for varig merking. Idag finnes det spesielle plastbrikker o.l. som festes på dyr, særlig i ørene.

Femerker kjennes fra tusener av år tilbake og i de fleste kulturer. Merkenes form kan variere svært mye: fra det helt enkle til kunstferdige og innviklede former. Formen kan være som bokstaver og tall, eller de kan ligne på tømmermerker, bumerker, heraldiske flatefigurer og andre stiliseringer. Det er skrevet litt i heraldisk litteratur om femerker (bl.a. reinmerker), men vi mangler fortsatt i Skandinavia mer inngående, trykte undersøkelser av merkene og sammenligninger med andre merketyper.

Både idag og gjennom historien finnes det et omfattende regelverk for femerking. I Norge har man bl.a. regler fastsatt av Mattilsynet om husdyrmerking. Noen regler sier hvordan merkene skal se ut, andre regler gjelder registrering av merker, førsterett til merker, overdragelser, arv m.v. Det eksisterer flere registre for husdyr, basert på merking, bl.a. katteregisteret som er ordnet etter merking med farge i øret til katter.

All rein i det samiske reinbeiteområdet skal være merket ved snitt i øret med eierens registrerte merke. De registrerte reinmerkene i Norge finnes i et merkeregister.

## Referanser
Gabriel Høyland

**Gabriel Høyland** (født 10. februar 1955), populært kalt «Mister Bryne», er en norsk tidligere fotballspiller som spilte for .

Han debuterte for Bryne som 17-åring i 1972, og har fremdeles klubbrekorden med 596 kamper og 170 mål. Han har i tillegg 23 kamper og tre mål for Norges herrelandslag i fotball.

Han var en av nøkkelspillerne i Bryne på 1980-tallet da klubben var i toppen av norsk fotball (seriesølv 1980 og 1982). Han var også midlertidig trener for Bryne sammen med Trond Sirevåg i en kort periode i 2009, samt noen få kamper i 2001, da sammen med Hans Olav Frette, før Reine Almquist ble ansatt som hovedtrener etter Erik Brakstad.

Han er fortsatt engasjert i Bryne som spillerutvikler. I tillegg driver han farsgården på Ree. Hans sønn Geir Dahle Høyland spiller også for Bryne.

Han er bror til Erling Braut Haalands mormor, og er med det hans grandonkel.

## Karriere som spiller

## Referanser


## Eksterne lenker
*
Ygor Maciel Santiago

**Ygor Maciel Santiago** (født 1. juni 1984) er en brasiliansk fotballspiller. Han har tidligere vært kaptein for den brasilianske fotballklubben Club de Regatas Vasco da Gama. Han har også spilt for Idrettsklubben Start, og han var den første Start-spilleren som scoret på Sør Arena, da han utliknet til 1-1 mot Viking i åpningskampen der i 2007.

«Et meget stort høydepunkt i Starts 102 års historie,» uttalte Start-manager Erik Solér etter at overgangen ble kjent.

Ygor, som han blir kalt, har kontrakt frem til 2010. Etter at Start rykket ned på slutten av 2007-sesongen bestemte klubben seg for å leie ut Ygor til den brasilianske toppklubben Fluminense. I 2009 var Ygor utleid til Portuguesa i Campeonato Brasileiro Serie B. 

## Referanser


## Eksterne lenker
* 
* FXT.no
Töcksfors

**Töcksfors** er et tettsted i Årjäng kommune i Värmlands län, i landskapet Värmland i Sverige. I 2019 hadde tettstedet  innbyggere.

Töcksfors ligger ved Europavei 18, fem kilometer fra grensen til Norge. Stedet har to store kjøpesenter, det første ble åpnet i 2005. Senteret har et 40-tall butikker med  butikkareal, ett av de tre store kjøpesentrene for grensehandel langs svenskegrensen,  og brukes mest av nordmenn for «Harryhandel» (grensehandel). Dette er planlagt utbygd i to faser, den første fasen sto ferdigstilt i 2012 med . I fase 2 som startet i 2017 ble senteret utøket med ytterligere . I 2012 ble det åpnet en ny «handelspark» ved Lindudden like vest for sentrum, ved E18, på cirka  kvadratmeter.

Bortsett fra dette har Töcksfors fin natur å vise fram, store skoger og et variert dyreliv med mye elg og vilt. E18 krysser Dalslands kanal i Töcksfors, og både nordover og sydover gir vannveiene gode båt- og kanomuligheter.


Fil:Tocksfors.jpg|Töcksfors i Årjäng kommune
Fil:Töcksfors vandrarhem.jpg|Töcksfors vandrarhem ligger like ved E18. Foto: Jan-Erik Løken
Fil:Gulf petrol station.jpg|Siden 2012 har Gulf hatt bensinstasjon i Töcksfors. Foto: Jan-Erik Løken.
Fil:E18 ved Töcksfors.jpg|Töcksfors shoppingcenter som eies av Olav Thon-gruppen ble utvidet våren 2019. Foto: Jan-Erik Løken
Fil:Töcksfors Handelspark.jpg|Töcksfors handelspark langs E18 er et av flere store handelsområder i Töcksfors. Foto: Jan-Erik Løken


## Referanser


## Eksterne lenker
*
Bruno Rato Silva

**Bruno Rato Silva** (født 8. april 1986) er en brasiliansk fotballspiller som har spilt for fotballklubben . Han ses på som en hurtig og teknisk spiss. Han har en høyde på 164&nbsp;cm. Bruno har tidligere også spilt for de brasilianske klubbene America Football Club og Flamengo. Bruno er angriper.
Den 25. august 2008 valgte  å avslutte forholdet med spilleren som ble betegnet som en flopp.

## Referanser


## Eksterne lenker

*
Christer Kleiven

**Christer Kleiven** (født 9. april 1988) er en norsk fotballspiller som er spillende assistentrener for  i Kristiansand.

Kleiven spilte kamper for aldersbestemte landslag, og var sentral på s juniorlag som vant junior-NM i 2006 og 2007. Han ble tatt opp i Starts A-stall i 2007. Han scoret sju mål i -sesongen. Etter dette reiste Kleiven til Stabæk hvor han var kaptein i ett år før han i januar 2013 skrev han under på en to år lang kontrakt for . Etter 2014-sesongen trappet han ned fra toppfotballen og gikk til Vigør.

Kleiven har spilt 14 kamper på det norske U-21-landslaget.

## Referanser


## Eksterne lenker
*
Fylkesvei 4102

**Fylkesvei 4102** går mellom Åpta, Farsund og Faret bru, Lyngdal.

Frem til 2019 hadde veien betegnelsen fylkesvei 653 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 678 (Vest-Agder)

**Fylkesvei 678 i Vest-Agder** gikk mellom Hetland og Eitland i Farsund. Veien var 5,8&nbsp;km lang.

2019 ble veien erstattet av fylkesvei 4106 og fylkesvei 4107.

## Kommuner og knutepunkter

*Endepunkt Eitland

## Referanser


## Eksterne lenker
* Vegvesenets vegkart
Nerskogen kapell

**Nerskogen kapell** er en langkirke på Nerskogen i Gauldal prosti i Rennebu kommune i Trøndelag. Kirken er i tømmer med 110 plasser og er bygd i 1962. Arkitekt er John Tverdahl. Kirken har egen kirkegård.

## Referanser


## Litteratur
* 

## Eksterne lenker
* 
* 
* Nerskogen.net
Show

**Show** kan referere til:

*Show &ndash; en forestilling
**[[Show (The Cure)]]* &ndash; et album med The Cure
*«Show (Karpe Diem)» &ndash; en singel med Karpe Diem
*The Show &ndash; en norsk TV-serie fra 1992
Lene Løseth

**Lene Løseth** (født 26. november 1986) er en norsk tidligere alpinist som kjørte for Spjelkavik IL i Ålesund. 

Hun debuterte i verdenscupen 12. desember 2004 i et slalåmrenn i Altenmarkt. Hennes beste plassering i verdenscupen er en 20.-plass i slalåm i Semmering 29. desember 2008. 

Hun deltok i VM 2007 i Åre, der hun ble nr. 38 i storslalåm og nr. 23 i slalåm.

I slutten av februar 2011 bestemte hun seg for å legge opp med umiddelbar virkning.

Lenes søstre Nina og Mona er også alpinister.

## Referanser


## Eksterne lenker
*
Bob Bryar

**Robert Nathaniel Cory Bryar**, mest kjent som **Bob Bryar**, (1979–2024) var trommeslager i det tidligere bandet My Chemical Romance. Han tok over etter at Matt Pelisser forlot bandet. 

Før han ble trommeslager, jobbet han som lydmann, og arbeidet med lyden for The Used. I 2004 ble han med My Chemical Romance på Europa-turné som lydmann og jobbet gratis under turneen. Senere fikk han forespørsel om han ville spille trommer i bandet. I begynnelsen hadde Bryar en voldsom «kameraforbi». Han slo og sparket til kameraer som filmet eller kom i nærheten av ham.

I august 2006 fikk Bryar en tredjegrads forbrenning på baksiden av den ene leggen etter innspilling til musikkvideoen «Famous Last Words», og måtte stå over noen turnédatoer, i likhet med Gerard Way.

3. mars 2010 kunngjorde Frank Iero på My Chemical Romances egen hjemmeside at Bryar forlot bandet etter seks år.

## Død
Bryar ble funnet død i sitt hjem i Tennessee 26. november 2024, 44 år gammel. Han ble sist sett i live 4. november. Dødsårsaken er ikke kjent.

## Referanser


## Eksterne lenker
* 
*
Sykling under Sommer-OL 1896

**Sykkel under sommer-OL 1896** ble arrangert fra 8. til 13. april 1896. Landeveisrittet besto av strekken Athen–Maraton tur–retur, mens banesykling foregikk i Neo Faliron-velodromen.

Sykling var med på det olympiske programmet og det var totalt 19 syklister fra fem nasjoner som deltok i de seks sykkeløvelsene som ble regnet som olympiske.  

## Medaljefordeling

*Utøverne har blitt godskrevet medaljene i ettertid av Den internasjonale olympiske komité. Under de første olympiske lekene var det kun vinneren som fikk medalje og han fikk sølvmedalje.

## Resultater
### 333,3 meter temporitt

### Sprint 2000 meter

### 10 000 meter

### 100 kilometer
*Kun to utøvere fullførte

### 12 timers-løp
*Kun to utøvere fullførte.

### Landeveisritt

## Eksterne lenker
* Cycling Track at the 1896 Summer Olympics hos olympedia.org
* Cycling Road at the 1896 Summer Olympics hos olympedia.org
Andrej Bobrov

**Andrej Jurijevitsj Bobrov** (russisk *Андрей Юрьевич Бобров*, født 13. juli 1964) er en russisk tidligere skøyteløper som representerte Sovjetunionen. 

Bobrov ble juniorverdensmester etter distanseseire på  meter,  meter og  meter i mars 1983 i Sarajevo i daværende Jugoslavia. I romjula samme år gikk han flere gode løp på Medeo, og 28. desember 1983 gikk han til topps på adelskalenderen, som den yngste siden Per Ivar Moe i 1964, og som den første med en poengsum under 160 poeng. Med serien 38,0 – 1.53,22 – 6.58,89 – 14.05,91 fikk han 159.894 poeng. Han beholdt førsteplassen på adelskalenderen i snaue tre måneder (86 dager) inntil landsmannen Viktor Sjasjerin overtok den igjen den 23. mars 1984. Bobrov hadde ingen suksess som skøyteløper i internasjonale mesterskap i seniorsammenheng.

## Personlige rekorder

## Meritter
### Internasjonale mesterskap
Olympiske leker (Vinter) deltatt i ett OL ved en konkurranse.
:* Calgary 1988 på 1&nbsp;500&nbsp;m.
::* Beste resultat 35.-plass på 1&nbsp;500&nbsp;m.

EM på skøyter deltatt i 2 EM. 
:* Larvik 1984 og Eskilstuna 1985.
::* Beste resultat 10.-plass sammenlagt i Eskilstuna 1985.

Junior-VM på skøyter deltatt i ett VM ved en konkurranse.
:* Sarajevo 1983 i allround.
::* Beste resultat er 1.-plass i sammenlagt allround i Sarajevo 1983.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Andrej Bobrov på SpeedSkatingResults.com
*  Andrej Bobrov på Jakub Majerski's Speedskating database (Adelskalender distanser og sammenlagt)
*  Andrej Bobrov på www.isu.html.infostradasports.com
*
Vasilij Zajtsev

**Vasilij Grigorjevitsj Zajtsev** (russisk: Васи́лий Григо́рьевич За́йцев) (født 23. mars 1915, død 15. desember 1991) var en sovjetisk  skarpskytter fra Uralfjellene i Russland. Under andre verdenskrig drepte han 225 soldater og offiserer fra de tyske og tyskernes alliertes styrker under slaget om Stalingrad. Han drepte også 11 fiendtlige snikskyttere. Da krigen var slutt hadde Zajtsev drept 242 fiender, men noen kilder hevder at det tallet kan ha vært over 400.

Vasilij Zajtsev ble født i Jeleninskoje og vokste opp i Uralfjellene. Navnet Zajtsev stammer fra ordet «hare» (zajats) på russisk. Før han kjempet i slaget om Stalingrad tjenestegjorde han i Den russiske marinen. Senere meldte han seg frivillig til å kjempe mot tyskerne i Stalingrad. Han kjempet i Den røde armés 62. hær. Han kjempet i kamper til januar i 1943 hvor han ble skadet av en granat fra bombekaster. Han klarte seg og fortsatte, og fikk kapteins grad på slutten av krigen.

## Referanser


## Kilder

* Hellbeck, Jochen, *Stalingrad : The City That Defeated The Third Reich*, Publicaffairs, New York, 2015, ISBN 978-1-61039-718-6

## Eksterne lenker
* Zaytsevs autobiografi
Fylkesvei 656 (Vest-Agder)

**Fylkesvei 656 i Vest-Agder** gikk mellom Kollevoll og Rosfjord i Lyngdal. Veien var 18,9&nbsp;km lang.

2019 ble veien erstattet av fylkesvei 472 og fylkesvei 480.

## Kommuner og knutepunkter

*Bjørnevåg

## Referanser


## Eksterne lenker
* Vegvesenets vegkart
Andrew Wiles

**Andrew John Wiles** (født 11. april 1953 i Cambridge i Storbritannia) er en britisk-amerikansk matematiker. Wiles er professor i matematikk ved Princeton University, og han regnes som en av verdens fremste tallteoretikere. Wiles er mest kjent for å ha presentert et fullstendig bevis for Fermats siste teorem.

Han ble tildelt Wolfprisen i 1996 og Abelprisen i 2016.

Giles ble i 1999 utnevnt til kommandørridder av Order of the British Empire. Han ble dermed opphøyet i ridderstanden og fikk rett til å føre tiltaleformen sir foran sitt navn.

## Referanser


## Eksterne lenker
* Hjemmeside ved Princeton
* O'Connor, John J., og Edmund F. Robertson. «Andrew Wiles». MacTutor History of Mathematics archive.
* Publikasjonslisten til Andrew Wiles
* Andrew Wiles (mai 1995): Modular elliptic curves and Fermat's Last Theorem . *Annals of Mathematics* **141** (3): 443-551.
Madam Mim

**Madam Mim** (*[[engelsk|eng.]] Mad Madame Mim*) er navnet på en heks i romanen *Sverdet i steinen* (*The Sword in the Stone*) som ble skrevet av den britiske forfatteren T. H. White (1906–1964) og opprinnelig utgitt i 1938. I 1963 lanserte Walt Disney Company tegnefilmen *[[Sverdet i stenen]]* som var bygd på denne romanen. Fra da av ble Madam Mim først og fremst kjent som en morsom Disney-figur. Hun har siden blitt en del av de faste figurene i Disneys tegneserier. I filmen ble hun tegnet av de legendariske Disney-animatørne Milt Kahl og Frank Thomas. En tegneserie om henne ble publisert første gang i Norge i heftet *Sverdet i stenen* i januar 1965.

Handlingen i Disneys filmversjon foregår i Kong Arthurs barndom, og Madam Mim blir fremstilt som Merlins rival. Hun bor i et hus i skogen, bruker sopelime som fremkomstmiddel og har stor, vid kjole og lilla høysåtehår. I tegnefilmen blir hun fremstilt som «ond og dum», mens hun i tegneseriene både kan være slem og hjelpe bandittene i noen historier og snill og hjelpe de gode i andre. I tegneseriene er Mim sjelden eller aldri ondskapsfull, men fremstår som en merkelig outsider som bryr seg lite om storsamfunnet og dets regler. Hun kan virke naiv eller lettere mentalt forstyrret, i tråd med sitt engelske navn *Mad Madame Mim*. Hun har imidlertid grenseløse magiske krefter og bør ikke fornærmes.

Tidligere forekom Madam Mim ofte sammen med andre kjente figurer i tegneseriene. I de seneste tiårene har hun som regel opptrådt for seg selv eller sammen med andre hekser og kan regnes som en bitegneserie i tegneseriebladet Donald Duck & Co. Hun er en person som utfører mye ved hjelp av sine magiske evner. Ofte kommer hun opp med sprelske påfunn. Hun blir ofte sagt å bo i eller utenfor Andeby, slik at det er en viss forbindelse med de andre figurene. Det blir aldri diskutert om hun virkelig er den "samme" Mim som levde på kong Arthurs tid i *Sverdet i stenen*, og hvordan det i så fall gikk til at hun ble mer eller mindre udødelig.

## Eksterne lenker
* Presentasjon på www.donald.no
* Historikk om Madam Mim og andre i Donald Duck & Co,
Fylkesvei 4078

**Fylkesvei 4078** går mellom Alleen i Lyngdal og Spangereid kirke i Lindesnes.

Før 1. januar 2010 hadde veien betegnelsen fylkesvei 401.

Frem til 2019 hadde veien betegnelsen fylkesvei 410 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Palanga

**Palanga** er en kystkommune i Litauen, beliggende nord for Klaipeda. Området er mest kjent som feriested. Offisielt har Palanga status som en bykommune, og inkluderer Šventoji, Nemirseta, Būtingė og andre bosetninger, som anses som en del av byen Palanga. Næringslivet er også i første rekke basert på turisme, i tillegg er det en oljeterminal i Būtingė.

## Sted

Palanga er en ferieby, og elvene Šventoji og Rąžė (samogitisk: *Ronžē*) renner gjennom området og ut i Østersjøen. Rąžė var tidligere kjent som Alanga og denne ga Palanga sitt navn: Palanga som ordrett betyr på Alanga-elven. Palanga kommune strekker 24 kilometer fra Nemirseta i sør til det latviske grensen i nord. Palanga er inndelt å Nemirseta, Vanagupe, Kunigiškiai, Manciškiai, og Šventoji – fem nærliggende fiskerlandsbyer som ble slått sammen til én by. I den perioden regionen var en del av Keiserriket Tyskland under navnet Memel, var Nemirseta den nordligste landsbyen Øst-Preussen.

## Transport
Palanga er veimessig knyttet til Klaipeda og Šiauliai. Det er ingen jernbane til byen (den nærmeste jernbane-tilkoblingen er i Kretinga, hovedstaden i Kretinga kommune). Palanga internasjonale lufthavn er den nest største i Litauen og har rute til Oslo, København, Amsterdam, Tallinn og tyske byer.

## Steder av interesse

Om sommeren er byen preget av turisme. Byen inneholder et rav-museum og en større botanisk hage.

Palanga har Litauens eldste apotek, etablert på midten av 1800-tallet.

Byen er også hjem til en regional radiostasjon, FM Palanga.

## Bilder

Palanga pier.jpg|Alltid mange turister på piren
PalangaBeach.jpg|Stranden i Palanga
La malnova apoteko de Palanga.jpg|Det gamle apoteket i Palanga


## Referanser


## Eksterne lenker
*
Janos Bolyai

**János Bolyai** (født 15. desember 1802, død 27. januar 1860) var en ungarsk matematiker, best kjent for sine arbeider innenfor ikke-euklidsk geometri. I ikke-euklidske geometrier forkaster man eller forsøker å finne andre alternative formuleringer av Euklids parallellaksiom.

Bolyai ble født i Kolozsvár i Transilvania (i dag Cluj-Napoca, Romania), og han var sønn av matematikeren Farkas Bolyai.

## Referanser


## Eksterne lenker
* O'Connor, John J., og Edmund F. Robertson. «János Bolyai». MacTutor History of Mathematics archive.
Farkas Bolyai

**Farkas Bolyai** (kjent i Tyskland som **Wolfgang Bolyai**, født 9. februar 1775 i Bólya, i dag Buia, Transilvania, død 20. november 1856 i Marosvásárhely, i dag Târgu Mureș, Transilvania) var en ungarsk matematiker. 

Bolyai studerte først ved Universitetet i Kolozsvár (i dag Babeș-Bolyai-universitetet), og deretter i Jena og Göttingen (der han hadde Abraham Kästner som en av sine lærere). I Göttingen ble han venner med Carl Friedrich Gauss. Bolyai egnet store deler av livet til undersøkelser av geometriens grunnlag. 

Han var far til János Bolyai.

## Æresbevisninger
I Tțrgu Mureș er et gymnasium skole oppkalt etter ham.

## Referanser

## Eksterne lenker
* O'Connor, John J., og Edmund F. Robertson. «Farkas Bolyai». MacTutor History of Mathematics archive.
Nikolaj Lobatsjevskij

**Nikolaj Ivanovitsj Lobatsjevskij** (Николай Иванович Лобачевский) (født  i Nizjnij Novgorod i Russland, død  i Kazan) var en russisk matematiker.

Lobatsjevskij tok sin doktorgrad ved universitetet i Kazan i 1811, og han var professor i matematikk der i perioden 1816–1846. Han var en anerkjent lærer, og han ga ut arbeider innenfor flere ulike deler av matematikken. Han er mest kjent som en av grunnleggerne av ikke-euklidsk geometri.

## Referanser


## Eksterne lenker
* O'Connor, John J., og Edmund F. Robertson. «Nikolai Ivanovich Lobachevsky». MacTutor History of Mathematics archive.
Elektrėnai

**Elektrėnai** er en by i Litauen med om lag  innbyggere (2021). Siden 2000 har den vært administrasjonssenter i Elektrėnai kommune.

Som navnet antyder er byen Elektrenai bygget opp omkring det elektriske kraftverket, *Lietuvos elektrine*. Byen er også kjent som idrettsby, særlig ishockey. Byen har en stor ishall og byen har fostret to nåværende NHL-spillere: Darius Kasparaitis og Dainius Zubrus.

## Referanser


## Eksterne lenker
*
Fylkesvei 4186

**Fylkesvei 4186** går mellom Grøstøl og Gletnevassbekk bru i Hægebostad. Veien er 8,6&nbsp;km lang.

Frem til 2019 hadde veien betegnelsen fylkesvei 755 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Haugenstua skole

**Haugenstua skole** er en 1-10-skole, barneskole og ungdomsskole, i Stovner bydel, Oslo, etablert i 1972. I 2016 ble skolen totalt renovert med helt nye bygg. Haugenstua idrettshall tilhører skolen, og friidrettsarenaen Stovner stadion ligger like ved skolen.

Gamle Haugenstua skole var samlokalisert med Oslo Voksenopplæring Smedstua. Våren 2013 flyttet voksenopplæringen til nye lokaler på Helsfyr og endret samtidig navn til Oslo Voksenopplæring Helsfyr. Skolens bygg fra 1972 ble tegnet av arkitektene Paul Cappelen og Torbjørn Rodahl.

## Nytt skolebygg
Utdanningsetaten i Oslo planla i 2013 en ny, større skole på Haugenstua for å dekke skolebehovet med forventet befolkningsvekst i området. De gamle bygningene ble revet, og den nye skolen sto ferdig til skolestart august 2016.

## Arrangementer
Skolen arrangerer *Haugenstuastafetten* hvert år, og i denne stafetten deltar ungdomsskoler fra flere deler av Oslo.

## Internasjonalt samarbeid
Fra 1993 var skolen vært tilknyttet det europeiske skoleprosjektet "Europan Network of Health Promoting schools". Dette er et samarbeidsprosjekt mellom Verdens helseorganisasjon, EU og Europarådet. Målsettingen har vært å drive aktiviteter som skaper et helsefremmende miljø for alle skolesamfunn gjennom idrett, kultur og kosthold. Skolen er en Comenius-skole og jobber med elevutvekslingsprogrammer sammen med skoler fra Polen, Litauen og Ungarn. Haugenstua skole har også hatt et nært og godt samarbeid med Koningin Wilhelmina College i 13 år. Skolen ligger i byen Culemborg ca.40 km sør for Amsterdam. Skolene har gjennomført flere elevutvekslinger for elever på 9. og 10.trinn. Elevene bor hos hverandre i en uke og har et program som innebærer sosiale og kulturelle aktiviteter.

## IKT
I begynnelsen av nittiårene var Haugenstua skole konferanseskole med et hovedansvar for SPIT-Stovnerskolenes pedagogiske IT-konferanse. Skolen deltok i InnsIKT-2 fra mai 2003 – juni 2004 med påfølgende deltakelse i HØYCOM-prosjektet (mars 2004 – februar 2005) og dette har i stor grad bidratt til å implementere bruk av digitale verktøy i den daglige undervisningen.
Skolen har utpreget bruk av IKT; den finnes en stor park av bærbare pc-er til bruk for elevene, alle lærerne har bærbare maskiner og det brukes Smartboards i de fleste av skolens klasserom.

## Rektorer
* 2025–: Sverre Andenæs
* 2013–2025: Tone Skolbekken Nordstrøm (fra Ammerud skole)
* –2012: Målfrid Helga Sølvberg

## Kjente personer som har gått på Haugenstua skole
*Liban Abdi, fotballspiller på Sheffield United, våren 2003.
*Eva Sannum, modell.
*Sofian Benzaim, sanger
*Zeshan Shakar, forfatter
*Felipe «Fela» Orellana, musikkartist og skuespiller
*Thor Gjermund Eriksen, kringkastingssjef i NRK.

## Referanser


## Eksterne lenker
*
Cessio legis

**Cessio legis** er et latinsk uttrykk opprinnelig tatt i bruk innen romerretten, som betyr «overdragelse i kraft av loven». Begrepet betegner innen obligasjonsretten at et krav overføres fra en kreditor til en annen som følge av alminnelige rettsprinsipper uten uttrykkelig avtale mellom partene. Et praktisk anvendelsesområde er der hvor et forsikringsselskap har dekket en skade for forsikrede &ndash; i en slik situasjon vil selskapet automatisk overta kravet som forsikringstakeren har mot skadevolder. Også sikkerhetsretter som hører med kravet vil kunne overføres gjennom cessio legis, for eksempel en panterett. Et annet uttrykk som brukes i tilnærmet samme betydning som cessio legis er *subrogasjon*.
Olden

**Olden** er et tettsted i Stryn kommune i Sogn og Fjordane. Tettstedet har  innbyggere per 1. januar , og ligger innerst i Nordfjord.

Fylkesvei 60 går igjennom Olden sentrum, hvor man også finner Olden Fjordhotel, kafe, matvarebutikker, en lang rekke konfeksjonsutsalg og kai for cruiseskip, som ikke minst har vært i bruk for gjester som vil inn Oldedalen  til Briksdalsbreen – Vestlandets mest besøkte brearm, som nå er i ferd med å forsvinne. Olden er en av de viktigste turistskiphavner på Vestlandet, med 92 anløp i 2017 og et foreløpig toppår i 2023 med 132 anløp. Oldevatnet ligger idyllisk mellom bratte fjellsider og høye fossefall. Ved Oldevatnet ligger flere campingplasser. I Briksdalen innerst i Oldedalen ligger et serveringssted, og en grusvei følger Briksdalselva innover mot Briksdalsbreen. Det ble tilbudt hesteskyss opp til Briksdalsbreen helt frem til 2005, men hestene er erstattet med spesialbygde biler.

Mineralvannet «Olden» er fra Blåfjellkilden i Oldedalen.  Oldeelva fra Laukifossen nedenfor vannet Floen ned mot fjorden er en god lakseelv. Olden ligger i skyggen av nabotettstedet Loen når det gjelder overnattingsdøgn av turister, men trekker vel så mange besøkende til sine attraksjoner som ligger på rekke innover Oldedalen. Selve Oldedalen strekker seg sørover mot Briksdalsbreen, en bretunge av Jostedalsbreen. Fylkesvei 724 skjærer gjennom hele dalen.

I Olden sentrum finnes utsalg for de lokale moteklærprodusentene Ricco Vero, Sunde Konfeksjon samt Skogstad Sport.


Fil:Oldenbukta Nordfjord Stryn Sogn og Fjordane Panorama MV Britannia P & O Cruises 01 2014-04-28.JPG|MS «Britannia» i Oldebukta med Olden i sør (til høyre i bildet).
Fil:Oldenbukta Nordfjord Stryn Sogn og Fjordane Panorama02 MV Britannia P & O Cruises 2014-04-28.JPG|Oldebukta med Olden. Avleinsfjellet i øst er 1500 meter høyt.
Fil:Panorama Olden skole Olden gamle kyrkje Fylkesvei 724 Norway 2015-05-04.JPG|Olden skole, Fylkesvei 724 og Olden gamle kirke


## Referanser


## Eksterne lenker
* Stryn kommunes hjemmeside
* Olden - Store norske leksikon
*Oldedalen- nordfjord.no
Fylkesvei 4128

**Fylkesvei 4128** går mellom Myran og Andabeløy øst i Flekkefjord.

Fergeforbindelsen Abelnes - Andabeløy ble åpnet 1. mars 1990. Bilfergesambandet avløste ei tidligere passasjerbåtrute.

Fra 1991 til 2019 hadde veien betegnelsen fylkesvei 919 (Vest-Agder).

## Kommuner og knutepunkter

 

* Ferge fra Abelnes
* til Andabeløy

## Referanser

## Eksterne lenker
* Vegvesenets vegkart 
*
Richie Sambora

**Richie Sambora** (født 11. juli 1959) er en amerikansk gitarist, sanger og låtskriver, som var hovedgitarist i det amerikanske Hardrock-bandet Bon Jovi. Han bruker også iblant en Talkbox sammen med gitaren sin.

## Biografi
Richie Sambora ble med i Bon Jovi da bandet ble dannet i 1983. Den eneste betingelsen han stilte, var at **han** skulle være hovedgitarist og spille gitarsoloene. Til å begynne med ville ikke Jon Bon Jovi det, men etter at han hørte ham spille, var det ingen tvil lenger: Richie skulle være gitarist. Da Bon Jovi debuterte i 1984 med cd-en *Bon Jovi*, ble Richie Sambora kjent av alle Bon Jovi fansene som 80-tallets beste gitarist. Under en konsert hvor de spilte sangen «You Give Love A Bad Name» på turneen til albumet *[[Slippery When Wet]]* spilte han gitarsoloen mens Jon Bon Jovi holdt for øynene hans. Senere, i 1989, spilte Richie og Jon Bon Jovi sangene «Wanted Dead or Alive» og «Livin' on a Prayer» på to akustiske gitarer under MTV music awards. MTV sa, og sier det fortsatt, at det var det største øyeblikket i MTV Music awards historie. 

Etter turneen til albumet *New Jersey* var det en del krangel i bandet og de var slitne etter seks år med konstante turneer og konserter, så alle bandmedlemmene dro hver sin vei. I 1991 slapp Richie ut sitt første soloalbum, *Stranger in This Town*. Albumet ble ingen stor salgssuksess, men solgte ganske bra. Da Bon Jovi ble forent igjen i 1992 var de uthvilte og klare for mer action. I 1997 slapp Richie ut sitt andre soloalbum, *Undiscovered Soul*. I 2000 kom Bon Jovi albumet *Crush*, med hit-låta «It's My Life», hvor Richie tar i bruk sin kjære talkbox, som da er hovedelementet i sangen. Albumet vant to grammyer: Best Rock Album og Best Rock Performance (for Jon Bon Jovi og Richie Samboras samspill i «It's My Life»). Senere ga bandet ut flere album, som konsertalbumet *One Wild Night Live 1985-2001*, *Bounce*, samlealbumet *This Left Feels Right*, *100.000.000 Bon Jovi Fans Can't Be Wrong...* og *Have a Nice Day*. Richie og Jon Bon Jovi har mange ganger dukket opp i talkshow som *[[Oprah]]*, *[[The Late Show with David Letterman]]* og Saturday Night Live. I 2018 ble Bon Jovi og dermed Sambora innvotert i Rock and Roll Hall of Fame.

## Diskografi
* *Stranger in this town* (1991)
* *Undiscovered soul* (1997)
* Aftermath of the Lowdown (2012)

## Referanser


## Eksterne lenker
* 
* 
* 
*
Stovner skole

**Stovner skole** er en barneskole i Stovner bydel i Oslo. I 2018 oppnådde elevene på skolens 5.&nbsp;klassetrinn landets nestbeste resultat i de nasjonale prøvene i lesing, regning og engelsk.  

## Referanser


## Eksterne lenker
*
Cari Lekebusch

**Cari Lekebusch**, eller **Kari Pekka Lekebusch** som er hans egentlige navn, er en DJ og produsent av elektronisk musikk fra Stockholm i Sverige, født i 1972. Lekebusch er primært kjent som produsent av techno og electro, men han henter også inspirasjon fra andre sjangre, blant annet hiphop. Han begynte å produsere musikk tidlig på 90-tallet, og er i dag en av Sveriges mest fremtredende artister innen techno-sjangeren. Han har samarbeidet med en lang rekke artister, slik som Adam Beyer, Jesper Dahlbäck, Robert Leiner, Joel Mull og mange flere. Han bruker som oftest sitt eget navn på utgivelser, men har også brukt en lang rekke aliaser gjennom sin karriere, blant annet *Braincell*, som han brukte da han ga ut plater på det anerkjente tyske selskapet Harthouse midt på 90-tallet.

Lekebusch eier i dag sitt eget plateselskap, kalt *H Productions*.

## Referanser


## Eksterne lenker
* 
* 
*
Forkjøpsrett

**Forkjøpsrett** er en løsningsrett til fast eiendom, løsøre eller andre former for formuesgoder, som kan gjøres gjeldende av rettighetshaveren når fomuesgodet skifter eier. Slik rett kan følge direkte av loven, blant annet har det offentlige forkjøpsrett til fast eiendom i flere situasjoner. Retten kan videre følge av avtale mellom partene, eller i vedtektene til et selskap dersom det er selskapsparter (f.eks. aksjer) det er snakk om.

Det nærmere innholdet av forkjøpsrettighetene vil komme an på hva som nærmere følger av det rettslige grunnlaget for retten. Normalt vil det fungere slik at avhenderen av formuesgodet plikter å melde fra til rettighetshaverne når han har avhendet gjenstanden. Disse vil så måtte gjøre retten gjeldende innen en viss frist for at den ikke skal gå tapt. Ofte vil løsningssummen tilsvare det den opprinnelige erververen skulle gi for godet, men det vil kunne gjelde unntak fra dette for eksempel dersom dette vederlaget er spesielt lavt. Et alternativ kan være å bestemme at løsningssummen i alle tilfeller skal beregnes i det enkelte tilfelle ved skjønn, for å komme frem til gjenstandens virkelige verdi.

Hvilke former for eiendomsovergang som utløser forkjøpsretten vil også variere ut fra rettsgrunnlaget. Et utgangspunkt vil ofte være at bare salg eller lignende frivillige overdragelser omfattes (gave, bytte o.l), men også arv, felleseieskifte og lignende, er omfattet. Det vil dessuten ofte finnes bestemmelser om at forkjøpsretten ikke kan gjøres gjeldende dersom erververen er i nær familie eller lignende med avhenderen. Overdragelser til for eksempel barn eller ektefelle vil således som regel ikke utløse forkjøpsrett.

Innen norsk rett finnes generelle regler om avtalebestemt forkjøpsrett i løsningsrettloven fra 1994. Regler om forkjøpsrett finnes dessuten i en rekke andre lover, blant annet sameieloven, selskapsloven og aksjeloven.

Hva er forkjøpsrett når du kjøper bolig i borettslag?   

Med forkjøpsrett kan du velge om du vil delta i budrunden eller vente til selger har akseptert et bud fra en budgiver. Velger du det siste alternativet kan du tre inn i avtalen og overta boligen for den aksepterte summen dersom du har lengre ansiennitet enn budgiveren. 

Forkjøpsretten kan ikke gjøres gjeldende ved overdragelser til nærstående. Med nærstående menes ektefelle, samboer, søsken, foreldre, barn eller barnebarn. Medlemmene i et boligbyggelag har vanligvis forkjøpsrett til boliger i borettslag tilsluttet boligbyggelaget.  Dersom det er flere medlemmer som ønsker å benytte forkjøpsrett, vil den med lengst ansiennitet få tilslaget.

De som allerede eier en andel i borettslaget som den aktuelle boligen tilhører, har forkjøpsrett foran andre medlemmer. Dersom det er flere andelseiere i borettslaget som vil bruke forkjøpsretten, er det botiden i borettslaget som bestemmer hvem som får tilslaget.

Reglene om forkjøpsrett finner du i Lov om borettslag § 4-11 til  § 4-22.

## Litteratur
* Thor Falkanger *Løsningsrettsloven - kommentarutgave* Universitetsforlaget 2015 ISBN 9788215025438

## Eksterne lenker
* Løsningsrettloven
Løsningsrett

**Løsningsrett** er et fellesbegrep på ulike rettigheter som gir rett til å overta et formuesgode. Uttrykket brukes særlig om rett til å overta fast eiendom, men er også praktisk for blant annet løsøre, sameieandeler og selskapsandeler (herunder aksjer). Løsningsrettigheter kan ha hjemmel i lov eller avtale, og det nærmere innholdet av retten vil komme an på hva som følger av rettsgrunnlaget.

Den mest kjente formen for løsningsrett er forkjøpsrett, som gir rett til å overta et formuesgode som har skiftet eier. En lignende form er tilbudsrett &ndash; forskjellen fra forkjøpsretten er at det i slike tilfeller enda ikke har skjedd noe eierskifte, kun et uttrykt ønske fra eieren om at han ønsker å avhende. Løsningsretter som gir en ubetinget rett for rettighetshaver til å overta gjenstanden uten noen forutgående hendelse kalles kjøperett eller opsjon. Andre praktiske løsningsretter er odelsrett og åsetesrett, som er særegne for Norge.

Ulike løsningsretter følger i norsk rett av en rekke lover, den mest generelle er løsningsrettloven fra 1994.

## Litteratur
* Thor Falkanger *Løsningsrettsloven – kommentarutgave* Universitetsforlaget 2015 

## Eksterne lenker
* Løsningsrettloven
Høvding over Dúnedain

**Høvding over Dúnedain** var en tittel i Midgard i J.R.R. Tolkiens bok Ringenes Herre. Tittelen ble dannet etter at Arthedain hadde falt, og ble brukt av etterkommere av den siste kongen av Nordariket til Dúnedain. Den første høvdingen var Aranarth, som var sønnen og arvingen til Arthedains siste konge, Arvedui. I stedet for å gjenetablere Arthedain eller Arnor, valgte han å styre sitt folk som en høvding. Etter han ble alle høvdinger oppdratt i Kløvendal, hvor arvestykkene fra Isildurs slekt også ble oppbevart.

Alle høvdinger var etterkommere av Isildur gjennom kongene av Arthedain og Arnor, og av Anárion gjennom Fíriel av Gondor. På grunn av dette, og faktumet at kongeslekten i Gondor hadde blitt brutt, anså høvdingene seg selv som rettmessige arvinger til både Gondor og Arnor. De fortsatte også å bruke navn som begynte med den kongelige prefiksen *ar(a)*-, som symboliserte deres krav til tronen av begge rikene. Sammenlignet med Riksforstanderne som styrte Gondor i samtiden, levde Høvdingene over Dúnendain lengre, med mindre de ble drept.

## Høvdinger over Dúnedain i tredje tideverv

* Aranarth, sønn av kong Arvedui av Arthedain. Høvding fra 1975–2106 T.T.
* Arahael Høvding fra 2106–2177 
* Aranuir C. 2177–2247
* Aravir C. 2247–2319 
* Aragorn I C. 2319–2327 
* Araglas C. 2327–2455 
* Arahad I C. 2455–2523 
* Aragost C. 2523–2588 
* Aravorn C. 2588–2654 
* Arahad II C. 2654–2719 
* Arassuil C. 2719–2784 
* Arathorn I C. 2784–2848 
* Argonui C. 2848–2912 
* Arador C. 2912–2930 
* Arathorn II C. 2930–2933 
* Aragorn II C. 2933 T.T. 
::Aragorn II ble kronet som kong Elessar av  gjenforente kongeriket Gondor og Arnor.

Linjen ble brutt da Elessar ble kronet. Etter Elessars død, ble hans sønn, Eldarion, konge/høvding over de sammenslåtte rikene Gondor og Arnor.
Matt Murray (fotballspiller)

**Matt Murray** (født 2. mai 1981 i Solihull, England), er en målvakt i fotball som spiller for den engelske Football League Championship klubben Wolverhampton Wanderers.

## Biografi
Murray har vært i klubben helt fra ungdomstiden. Han kom opp i A-stallen i 1998 men var stort sett kneskadet de første 4 årene. Han ville aldri gi opp selv om han var så lenge skadet og han klarte å komme seg tilbake. Han fikk sin første kamp på høyeste nivå i Wolves i august 2002 mot Crystal Palace da klubbens førstekeeper, Michael Oakes fikk en skulderskade som satte han på sidelinjen. Murray imponerte så mye at han klarte å beholde plassen på førstelaget ut sesongen som ble avsluttet med en imponerende kamp i 3 – 0 seieren i play-off finalen mot Sheffield United på Millenium Stadium i mai 2003 der han blant annet reddet en straffe fra Michael Brown og var sterkt delaktig i at Wolves sikret opprykk til Premier League.

Sesongen hadde vært så bra at han ble kalt opp til s U21 tropp og fikk spille fra første uttaket, og debuterte borte mot  og kom inn som innbytter i kampen etter mot .

Murray fikk spille 48 kamper for Wolves første sesongen men feiringen ble kortvarig da han kort tid etter sesongslutt ble operert for brokk. Han var frisk da sesongoppkjøringen startet for Wolves første sesong i den øverste divisjonen på 18 år, men han ble skadet på nytt før sesongen startet. Han kom tilbake på innbytterbenken i oktober 2004 og han var tilbake i startoppstillingen i januar 2005. Uheldigvis gikk det bare to kamper før han ble satt til side på nytt på grunn av skade og han spilte ikke mer denne sesongen. Han kom tilbake til reservelaget i januar 2006 før han 21. mars dro på et kort utlån til Tranmere men ble kalt tilbake 28. april på grunn av skadeproblemer med de to andre målvaktene, Michael Oakes og Stefan Postma. Murray spilte sin første kamp for Wolves på nesten seksten måneder, sesongens siste kampen mot Norwich.

Sesongen 2006 / 07 har Murray startet mellom stengene for Wolves og klarte å holde målet tomt i fem av de første sju kampene for klubben. Hans gode form gjorde også at han den 8. desember signerte en ny tre og et halvt års kontrakt med klubben som binder han på Molineux Stadium frem til slutten av sesongen 2009 / 10.

## Karriere som spiller
Tabellen er oppdatert pr 28. mai 2007

## Referanser


## Eksterne lenker
* 
*  Murray på Wolves hjemmeside
Seigniorage

**Seigniorage** også stavet **seignorage** eller **seigneurage** er nettooverskuddet man får ved å utstede en valuta. Overskuddet oppstår på grunn av forskjellen mellom pengenes påtrykte verdi og omkostningene med å trykke, distribuere og til sist trekke det tilbake fra sirkulasjon. 

I noen land brukes seigniorage bevisst for å øke statens inntekter. Eksempelvis kan regjeringen i et land låne penger av sentralbanken til å dekke et eventuelt lån. Dette betyr at regjeringen benytter seigniorage  til å betale ned gjeld, hvor det er underforstått at lånet ikke skal betales tilbake. 

Vedvarende bruk av dette verktøyet vil føre til inflasjon, fordi basispengemengden stadig øker.  

## Eksterne lenker
* «Pengenes kamp» i *[[Aftenposten]]*
Pulk

**Pulk** er en sledeform som ligner mest på en rundbunnet eike, der meiene er erstattet av en antydning til kjøl. Navnet er hentet fra det finske ordet *pulkka*, som i sin tur kommer fra de samiske ordene *bulki* og *puhlke*.

Denne urformen er uten skjæker og slepes etter en kjørerein i snø, der den flyter oppå. Den er fortsatt i bruk, men henges i dag like gjerne etter en hund, skigåer eller snøscooter.

Videreutviklingen går på at den er blitt utstyrt med skjæker og brukes på samme måte som en skikjelke. Skjækene gjør at en ved transport av last eller barn ikke i samme grad er avhengig av noen bak til å bremse hvis farten øker for mye. Pulker av denne typen er ofte å se med småbarnsfamilier på fjelltur i snøen. De blir i dag laget av glassfiber eller plastmaterialer.

## Se også

* Kjelke
* Slede

## Eksterne lenker
*
Dassault MD.450 Ouragan

**Dassault MD.450 Ouragan** var det første jagerflyet utviklet av Dassault Aviation, og den første franske jetjageren som ble serieprodusert. «Ouragan» fløy første gang 28. februar 1949 og ble produsert for Armée de l'air og det indiske flyvåpen som gav flyet navnet «Toofani». 70 «Ouragan» ble i siste halvdel av 50-tallet kjøpt av Israel, og 18 av disse ble igjen overtatt av El Salvadors flyvåpen i 1975 hvor de var i operativ tjeneste helt til slutten av 80-tallet.

De aller fleste flyene ble produsert som MD.450B (bare de 50 første ble produsert som MD.450A) utstyrt med en Rolls-Royce Nene 104B jetmotor, med unntak av de indiske flyene som ble utstyrt med den noe kraftigere Nene 105A. Bestykningen besto av fire 20&nbsp;mm kanoner og mulighet for å bære opptil 16 Matra T-10 raketter.

## Spesifikasjoner

## Referanser


## Eksterne lenker
* Wings Palette-fargelegging
Tennis under Sommer-OL 1900

**Tennis under Sommer-OL 1900** ble arrangert fra 6. til 10. juli 1900 i Puteaux. 

Tennis var med på OL-programmet 1900 i Paris. Det ble spilt fire turneringer, én singel- og én dobbelturnering for menn, og en singel for kvinner samt en miksdobbel-turnering. Det ble i forbindelse med Verdensutstillingen i Paris 1900 og sommerlekene arrangert ytterligere åtte tennisturneringer som ikke inngår det offisielle olympiske programmet ifølge Den internasjonale olympiske komité (IOK).

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Singel, menn

### Singel, kvinner

### Dobbel. menn

### Miksdobbel

## Referanser


## Eksterne lenker
* Tennis at the 1900 Summer Olympics hos olympedia.org